***Lærarastørv í Vinnuháskúlanum***

*Søkt verður eftir lærarum at byrja 1. februar 2021.*

*Lærarin skal kunna undirvísa í einari ella fleiri av hesum lærugreinum:*

*Enskum*

*Evnafrøði*

*Støddfrøði*

*Ellæru*

*Kølitøkni*

*Vit leggja dent á at lærararnir:*

*·        duga væl at samstarva og samskifta*

*·        hava áhuga í at læra frá sær*

*·        hava ein jaligan hugburð mótvegis lesandi og starvsfeløgum*

*·        stremba eftir at fáa bestu úrslitini*

*·        áhaldandi vilja menna seg sjálvan og skúlan*

*·        hava hegni og áhuga í nýggjari tøkni*

*·        hava góðar málsligar førleikar, bæði í skrift og talu*

*·        hava góðar KT førleikar*

***Førleikakrøv***

*Umsøkjarar skulu hava útbúgving sum skipsførari ella maskinmeistari, hava minst 2-ára starvsroyndir og hava staðið bachelorútbúgving frá hægri lærustovni, ella vera í holt við tilsvarandi útbúgving.*

*Hevur tú bachelor- ella kandidatútbúgving í einari ella fleiri lærugreinum, ert tú eisini skikkaður umsøkjari og kanst undirvísa í hesum lærugreinum.*

***Umsóknir***

*Eru spurningar um starvið, ert tú vælkomin at venda tær til Símun Poulsen, stjóra, á teldupostadressu**simun@vh.fo* *ella á telefon 517220.*

*Umsókn saman við viðkomandi prógvum og lívsrensli skal sendast til:**starv@vh.fo**. Viðmerk "Lærari til Vinnuháskúlan” í yvirskriftina.****Freistin at søkja størvini er 20. januar 2021.***

*Skúlin tilskilar sær rætt til at velja millum innkomnar umsóknir ella ikki at seta nakran av umsøkjarunum í starv.*

***Um Vinnuháskúlan*** *Vinnuháskúlin bjóðar góðar og breiðar útbúgvingar við bestu leiðsluførleikum, ið kunnu brúkast bæði á sjógvi og landi. Vinnuháskúlin fevnir um navigatiónsskúla, maskinmeistaraskúla, trygdardepil og skeiðsdeild. Føroyingar hava altíð verið eitt siglandi fólk, og tí eru maritimu útbúgvingarnar eisini millum elstu útbúgvingar í Føroyum. í skúlanum starvast uml. 50 starvsfólk. Skúlin er útgjørdur við nýggjastu tøkni til at stimbra og fjøltátta frálæruna. Les meira á heimasíðu skúlans* [*www.vh.fo*](http://www.vh.fo)